હીરો મોટોકોર્પ હાલમાં તેના અંદાજિત એક વર્ષના અર્નિંગના ૧૪.૫ ગણાએ ટ્રેડિંગ થઈ રહ્યો છે જે તેની દસ વર્ષની લાંબા ગાળાની સરેરાશ કરતાં લગભગ આઠ ટકા નીચો છે. નાણાકીય વર્ષ ૨૦૧૯ના પ્રથમ છમાસિક ગાળા માટે હીરો મોટોકોર્પના વોલ્યુમમાં ૯.૬૭ ટકાનો વધારો નોંધાયો હતો. આનો અર્થ એ થાય કે કંપનીએ ચાલુ નાણાકીય વર્ષના બીજા છમાસિક ગાળા દરમિયાન પણ હાલના વેગને જાળવી રાખવો પડશે તથા તેના ગાઇડેડ વોલ્યુમ ગ્રોથને સિદ્ધ કરવો પડશે.સપ્ટેમ્બર ક્વાર્ટર પછીની અર્નિંગ કોન્ફરન્સ કોલમાં કંપનીએ જણાવ્યું હતું કે ફેસ્ટિવલ સીઝન સેલની વૃદ્ધિ સામે કોઈ ભય નથી તથા તેઓ તહેવારોની સીઝનમાં ૮-૧૦ ટકાના દરે વૃદ્ધિ નોંધાવવાના માર્ગ પર છે. આ બાબત રોકાણકારોના વિશ્વાસમાં વધારો કરી શકે. ઊંચા વીમા ખર્ચ તથા પર્સનલ એક્સિડન્ટ વીમાના કારણે ૨૪ મહિનાના સમયગાળા માટે ઓનરશિપના ખર્ચમાં માસિક ધોરણે ઓટો લોનમાં Rs ૨૦૦-૩૦૦નો વધારો કરે છે. તેના કારણે ઇન્ક્રિમેન્ટલ ખર્ચ કદાચ ખરીદીના નિર્ણય પર નોંધપાત્ર અસર ન કરી શકે. નોન-બેન્કિંગ ફાઇનાન્સ બિઝનેસમાં સમસ્યાઓ ચાલી રહી છે તેની પણ દ્વિ-ચક્રી વાહનોના બિઝનેસ પર અસર નહીં થાય કેમ કે તેઓ ૨૪ મહિના કરતાં ઓછા સમયગાળા માટે લોન આપે છે, જ્યારે એનબીએફસીઓ મોટી કોર્પોરેટ લોનમાં સમસ્યાઓનો સામનો કરી રહી છે. ટુ-વ્હીલર કંપનીઓના કુલ ફાઇનાન્સ વોલ્યુમમાં એનબીએફસીનો હિસ્સો ૩૬.૫ ટકા હોય છે, જેમાંથી ૧૧ ટકા હીરો મોટોકોર્પ મારફત થાય છે.